laion/Wikipedia-Exotic huggingface dataset:
GCC

GCC הוא ה־GNU Compiler Collection (בעבר GNU C Compiler), מהדר לשפות מחשב שונות, בעיקר שפת C ו־C++, שפותח כתוכנה חופשית במסגרת מיזם GNU. ‏GCC החל כמהדר לשפת C, ובהמשך הורחב למספר שפות נוספות, בהן C++, Java ו־Fortran. המהדר, ששימש בתחילת דרכו לשפת C בלבד, היה אחד המיזמים הראשונים של מיזם גנו, משום שהמיזם היה זקוק למהדר להידור כל קוד שיכתב במסגרתו. את המיזם התחיל ריצ'רד סטולמן שהפיץ את הגרסה הראשונה ב־22 במרץ 1987 באמצעות FTP מ־MIT. המהדר נחשב באותו זמן להישג מרשים במיוחד, בעיקר משום שנכתב על ידי אדם אחד. המהדר היה מודולרי ומהיר, ועלה ביכולותיו על מהדרים מסחריים רבים. ב־1990 תמך המהדר ב־13 ארכיטקטורות שונות. בשנת 1997 קבוצת מתכנתים, שלא הייתה מרוצה מקצב הפיתוח האיטי של המהדר, פתחה אותו כמיזם עצמאי וכללה בתוכו מספר גרסאות נסיוניות. המהדר החדש נקרא EGCS (ראשי תיבות: Enhanced/Experimental Gnu Compiler System - מערכת הידור נסיונית/משופרת של גנו), ובשנת 1999 מהדר זה הפך ל־GCC ה"רשמי". הרישיון של GCC היה מלכתחילה GPL וכלל סעיף נוסף שמבטיח שהקוד שנוצר לא יידרש להתאים לכללי ה־GPL. החל מגרסה 4.5 שונה הרישיון על מנת לאפשר כתיבת תוספים. כמו שאר תוכנות מיזם גנו, קרן התוכנה החופשית מחזיקה בידיה את זכויות היוצרים לכל הקוד. אתר האינטרנט הרשמי של GCC (באנגלית) דף הבית של GCC סיקור שינוי הרישיון ב־GCC 4.5 מתוך LWN
שומן (פירושונים)

האם התכוונתם ל... שומן – חלק מקבוצת הליפידיים, בעיקר טריגליצרידים חומצת שומן – תרכובת אורגנית, אחת מאבות המזון. מאבני הבניין של הטריגליצרידים רקמת שומן – רקמה ובה שומן רב שומן (עיר) (Shumen) – עיר בבולגריה שומאן שמן (פירושונים) שומאכר
In Through the Out Door

In Through the Out Door הוא האלבום השמיני של להקת הרוק הבריטית לד זפלין, שיצא לאור בשנת 1979. האלבום נקרא בשם זה בעקבות בעיה שעמה חברי הלהקה נאלצו להתמודד באותה תקופה. עם הצלחתו ועלייתו של זרם הפאנק, ניסיונות הלהקה לחזור לתודעת המאזינים היו כמו "לצאת מדלת ה-Out (המיושן) ולהיכנס דרך דלת ה-In (העכשווי)". קיימים שני פירושים נוספים לשם האלבום: האחד סובר כי רוברט פלנט, הסולן, השתעשע מהרעיון לשייך לעצמו דימוי של הומוסקסואל, כששם האלבום יכול להיות פירוש אירוני ל"מין אנאלי". הפירוש השני מיוחס לאזורים של צפון מערב ברמינגהאם שבאנגליה, שם- Out Door היה הפירוש לחנות משקאות צמודות לפאבים. באופן זה, צעירים מתחת לגיל המותר היו יכולים להתגנב פנימה כדי לשתות, נמנעים מהשמירה שבכניסה. פלנט ובונהם ידעו זאת, כשבאופן זה הם נהגו להיכנס לפאבים בצעירותם. לפיכך, לשם האלבום יש שלושה או יותר פירושים. התקליט המקורי הציג אטרקציה יוצאת דופן: האלבום היה עטוף מבחוץ מנייר חום פשוט, ועל העטיפה הפנימית הוצגה תמונה בשחור לבן, כשבמגע עם מברשת רטובה, הוצגה התמונה בצבעים בהירים באופן קבוע. היו שש עטיפות שונות שהציגו זוג תמונות שונות מכל צד של האריזה, והעטיפה החיצונית של הנייר נועדה למנוע מהקונים לדעת איזו עטיפה הם יקבלו (על אף שבצד העטיפה היה רמז לתמונה שבפנים). כל התמונות מציגות את אותה הסצנה בבאר, כשהיא מצולמת מנקודת מבט אחרת: אדם מבוגר שורף מכתב במעטפה חתומה. למרות שזכה לביקורות אדישות, האלבום זינק אל ראש מצעד ה- Billboard 200 בשבוע השני לשחרורו ונשאר שם כשבעה שבועות. בשבועות שבין ה-23 באוקטובר ל-3 בנובמבר 1979, זכתה לד זפלין להישג חסר תקדים כאשר כל קטלוג הלהקה נכנס למצעד. אלבום זה היה האחרון של חברי לד זפלין בהרכבם המלא. מתופף הלהקה, ג'ון בונהם, נפטר שנה לאחר מכן, בשנת 1980. צד 1 In the Evening (פייג'/ פלנט/ ג'ונס)- 6:49 South Bound Saurez (פלנט/ ג'ונס)- 4:12 Fool in the Rain (פייג'/ פלנט/ ג'ונס)- 6:12 Hot Dog (פייג'/ פלנט)- 3:17 צד 2 Carouselambra (פייג'/ פלנט/ ג'ונס)- 10:31 All My Love (פייג'/ פלנט)- 5:53 I'm Gonna Crawl (פייג'/ פלנט/ ג'ונס)- 5:30 השירים- Wearing and Tearing, Ozone Baby, Walter's Walk ו-Darlene הוקלטו לאלבום, אך לא נכללו בתוכו מחמת חוסר מקום. ארבעתם הופיעו מאוחר יותר באלבום CODA. מילות השיר- All My Love נכתבו בידי פלנט כמחווה לבנו שנפטר בשנת 1977. ג'ימי פייג'- גיטרה חשמלית והפקה רוברט פלנט- שירה ג'ון פול ג'ונס- גיטרה בס וקלידים ג'ון בונהם- תופים מידע על האלבום In Through the Out Door באתר MusicBrainz מידע על האלבום In Through the Out Door באתר AllMusic האלבום In Through the Out Door באתר Discogs
פיג'ו 405

פיג'ו 405 היא מכונית משפחתית גדולה מתוצרת פיג'ו הצרפתית. המכונית יוצרה לראשונה ב-1987 ועדין ממשיכים לייצר את המכונית ברישיון, מחוץ לצרפת. ב-1988 נבחרה המכונית, כ"מכונית השנה באירופה". ה-405 מבוססת מכנית על שלדת ה-סיטרואן BX שהוצגה ב-1982, אך עם מערכת מתלים רגילה (במקום המתלים ההידרופניאומטיים בסיטרואן), מרכב של 4 דלתות (5 בסיטרואן) ועיצוב שונה למדי. עיצוב המכונית מזכיר את האלפא רומיאו 164, שהושקה באותה השנה, ועוצבה אף היא על ידי פינינפארינה. 2-2.5 מיליון מכוניות מדגם זה יוצרו ונמכרו ברחבי העולם. הרכב למעשה תוכנן כרכב המחליף את ה-305 ואת ה-505. הרכב תוכנן בצרפת ויוצר ב: אירופה: מ־1987 ועד 1997, בעיר Sochaux במזרח צרפת ובדרום מזרח אנגליה. זימבבווה: עד 2002 על ידי Quest. איראן: מ-1992 ועד היום מיוצר דגם ה-"פיג'ו 405" על ידי יצרן הרכב איראן-חודרו ("Iran Khodro" (אנ')), והרכב קרוי פיג'ו פארס. מיוצרים הדגמים: "GLi", "GLX" ודגם הסטיישן "GLX". בכל הדגמים מורכב מנוע 1.6 ליטר, 16 שסתומים. דגמי פיג'ו ROA שיוצרו באיראן בין השנים 1996–2013 התבססו על דגם "פיג'ו 405". מצרים: על ידי ווגי עאבזה בין השנים 1987–1993 הורכב "הגה כוח" מדגם "פיג'ו 405" בחלק מדגמי רכב השטח הפורטוגלי UMM Alter II (ברישיון) 1987: בקיץ שנה זו הושקה המכונית עבור שנת הדגם 1988 במרכב 4 דלתות בלבד. עם מנועי בנזין 4 צילינדרים בהספקים של 65, 92, 110, 125, ו-160 כוחות סוס. 1988: זוג מנועי דיזל בהספקים של 70 ו-90 כ"ס מוצעים עבור הפיג'ו 405. 1989: דגם "סטיישן" מוצג לאחר שכבר נמכרו חצי מיליון מכוניות מהדגמים הקודמים. 1990: הפיג'ו 405 המיליון יוצאת את שערי המפעל בסושו. תמסורת ה BE1 מוחלפת ב-BE3 המשופרת. 1991: משופר תכנון ההגה, לוח השעונים ובידוד הרעשים. 1992: מושקת גרסת T16 הספורטיבית עם מגדש טורבו, מנוע בן 16 שסתומים והנעה בכל ארבעת הגלגלים. 1993: מכסה תא מטען ולוח שעונים מעודכנים. 1995: השקת הפיג'ו 406, מחליפת ה-405, הפסקת ייצור דגמי 4 דלתות. 1997: סיום ייצור הפיג'ו 405 באירופה. GL - הדגם הבסיסי עם מנוע XU 1.6 ליטר, 8 שסתומים והזנת דלק במאייד. GR - הדגם הבסיסי עם מנוע 1.9 ליטר (110 כ"ס), 8 שסתומים. SR - כמו GR אך עם אבזור נוסף הכולל חלונות חשמל, בקרת אקלים, מראות וידיות בצבע הגוף. SRi - כמו SR אך עם הזרקת דלק למנוע שהעלתה את הספקו ל 128 כ"ס. מנוע זהה לפיג'ו 205 GTI. Mi16 - דגם ספורטיבי. בתחילה עם מנוע 1.9 ליטר בן 16 שסתומים והזרקת דלק שהפיק 148 כ"ס. מנוע זה שימש מאוחר יותר כבסיס למנוע הפיג'ו 206 WRC שזכתה פעמיים באליפויות ראלי. בשנת 1993 תוכנן המנוע מחדש ונפחו הוגדל ל 2 ליטרים תוך תכנות מחדש של מערכת ההזרקה למומנט תמורת הספק מרבי. הייתה לדגם זה גם גרסה בעלת הנעה 4*4. T16 - דגם ספורט עילי עם הנעה כפולה קבועה, מנוע 2 ליטר מדגם XU10J4TE בן 16 שסתומים, הזרקת דלק, מצנן ביניים ומגדש טורבו. נבנו רק 1046 יח' מדגם זה ומתוכן 10 למשטרת צרפת. מדיה וקבצים בנושא פיג'ו 405 בוויקישיתוף .
יהושע

האם התכוונתם ל... יהושע בן נון – מנהיג בני ישראל בכניסתם לארץ ישראל ומצביא ספר יהושע – אחד מספרי הנביאים בתנ"ך יְהוֹשֻׁעַ בֶּן יְהוֹצָדָק – הכהן הגדול, ממייסדי בית המקדש השני, צאצא לכהנים הגדולים ממשפחת פינחס בן אלעזר הכהן. יש אומרים, שאף אביו יהוצדק, היה כהן גדול בבית ראשון יהושע בן גמלא – הכהן הגדול בזמן בית שני יהושע בן פרחיה – תנא נשיא הסנהדרין רבי יהושע בן קרחה – תנא מתלמידי רבי עקיבא ויש אומרים שהיה בנו של רבי עקיבא רבי יהושע בן חנניה – תנא לאחר חורבן בית שני רבי יהושע הגרסי – תנא רבי יהושע בן לוי – תנא מסוף תקופת התנאים שזכה להיכנס בחייו לגן עדן רבי יהושע דסכנין – אמורא ייאסו (פירושונים) – גרסה אתיופית של השם "יהושע" ושמם של חמישה קיסרים אתיופים אליהו טמלר – מפקד באצ"ל, כונה יהושע אישים ששם משפחתם יהושע: אברהם ב. יהושע – סופר עברי ומחזאי ישראלי בן-ציון יהושע-רז – סופר עברי גידי יהושע – עורך ובמאי ישראלי יעקב יהושע – מזרחן, סופר וחוקר היישוב היהודי בירושלים; אביו של הסופר והמחזאי אברהם ב. יהושע אחרים: בית יהושע – מושב במישור החוף ליד העיר נתניה כפר יהושע – מושב בעמק יזרעאל מדרום לרמת ישי ובית שערים, הקרוי על שם יהושע חנקין צוואת יהושע יהושע הפרוע – ספר ילדים יהושע יהושע – סרט קולנוע הושע (פירושונים) יושע (פירושונים) ישוע (פירושונים) אישים ששמם הפרטי הוא יהושע
The Animals

The Animals (החיות) הייתה להקת רוק בריטית מהעיר ניוקאסל מתחילת שנות ה-60 של המאה ה-20. הלהקה הוקמה על ידי אלן פרייס ובשנת 1962 הצטרף אליה הסולן אריק ברדון. בינואר 1964 עברה הלהקה ללונדון והוחתמה על ידי המפיק מיקי מוסט שהשיג להם חוזה בחברת Columbia. הלהיט הראשון שלהם Baby let me take you home עבר שינוי תמליל כדי לנקות אותו מתכנים "בעייתיים". אבל היה זה הלהיט השני שלהם "The House of the Rising Sun" שהביא אותם לפסגה. אריק ברדון גילה את השיר באלבומו הראשון של בוב דילן וחברי הלהקה הצליחו לשכנע את מיקי מוסט להוציא את הלהיט למרות אורכו - 4 דקות ו-20 שניות - ששברו בהרבה את השיא עד לאותה שנה. הלהיט נמכר ב-250 אלף עותקים תוך 3 ימים והגיע למקום הראשון במצעד הבריטי. בארצות הברית הוצאה לשוק גרסה קצרה יותר של 2 דקות ו-58 שניות, וגם היא הגיעה לפסגה. להיטם השלישי של החיות - I’m crying, חובר על ידי ברדון ופרייס, אבל לאחריו הם שבו להקליט להיטים של אחרים - Don’t let me be misunderstood של נינה סימון ו-Bring it on home to me של סם קוק. בשנת 1965 פרש האורגניסט אלן פרייס מהלהקה והקים להקה משלו - אלן פרייס סט שזכתה בהמשך לשורת להיטים כמו Simon Smith and his amazing dancing bear ו-The house that Jack built שהגיעו שניהם למקום הרביעי במצעד הבריטי. החיות המשיכו להוציא להיטים - We gotta get out of this place שהגיע למקום השני ו-It’s my life, הלהיט האחרון בחברת Columbia. החיות עברו להקליט בחברת Decca אבל מכאן החלה הירידה שלהם ולאחר שני להיטים, שקעה הלהקה והתפרקה בספטמבר 1966. בתחילת 1967 הקים אריק ברדון את להקת "אריק ברדון והחיות" שהלהיט הידוע והמצליח ביותר שלה היה San Franciscan nights. ביוני 1967 הופיעה הלהקה לעיני כ-90,000 איש בפסטיבל הפופ הבינלאומי של מונטריי בקליפורניה. במהלך ההופעה ביצעו החיות גרסה יוצאת דופן ומלאת עוצמה בליווי כינור של להיטם של הרולינג סטונז "Paint It Black". I just wanna make love to you 1963 The Animals is here #3UK 1964 The Animals (Boom boom) 1965 The Animals no 2 (I’m in love again) 1965 The Animals are back #8UK 1966 Animal tracks #7UK 1966 The Animals #5UK #7US 11/64 Animals tracks #6UK 06/65 The Animals on tour #99US 06/65 Animalism #4UK #33US 06/66 Animalization #10US 10/66 הפלישה הבריטית מדיה וקבצים בנושא The Animals בוויקישיתוף אתר האינטרנט הרשמי של The Animals (באנגלית) אורי לוטן, על האנימלס, באתר nrg, nrg ‏, 2/12/2004 The Animals, באתר אנציקלופדיה בריטניקה (באנגלית) The Animals, ברשת החברתית פייסבוק The Animals, סרטונים בערוץ היוטיוב The Animals, באתר אפל מיוזיק (באנגלית) The Animals, באתר ספוטיפיי The Animals, באתר Last.fm (באנגלית) The Animals, באתר AllMusic (באנגלית) The Animals, באתר MusicBrainz (באנגלית) The Animals, באתר דיזר The Animals, באתר Discogs (באנגלית) The Animals, באתר Songkick (באנגלית) The Animals, באתר Genius The Animals, באתר SecondHandSongs The Animals, באתר MOOMA (בארכיון האינטרנט) The Animals, באתר בילבורד (באנגלית)
יוליוס ראב

יוליוס ראב (בגרמנית: Julius Raab; ‏29 בנובמבר 1891 - 8 בינואר 1964) היה פוליטיקאי אוסטרי שמרני, קנצלר אוסטריה בין השנים 1953–1961. ראב נולד בעיר סנקט פלטן שבאוסטריה לקבלן, וסבו היה יהודי מומר - בן למשפחת ראב. הוא למד הנדסת טכנולוגיה באוניברסיטה הטכנית של וינה. לימודיו בווינה נפסקו בעקבות שירותו כסגן חיל הרגלים של צבא אוסטריה במלחמת העולם הראשונה. לאחר שהתפטר מהצבא ב-1918, חזר ללמוד באוניברסיטה הטכנית. ב-1922 סיים את לימודיו, הצטרף לעסק של אביו ואף הקים עסק משל עצמו. בתקופת לימודיו החל להתעניין בפוליטיקה. ב-1929 הוא נבחר לבית התחתון של הפרלמנט מטעם המפלגה הנוצרית-סוציאלית האוסטרית. באותו זמן הוא היה פעיל ביותר בפוליטיקה האוסטרית: בשנים 1940-1929 היה חבר במועצה הלאומית, בין השנים 1927-1934 היה חבר בפרלמנט, ובין השנים 1934-1938 חבר המועצה הכלכלית. ראב היה חבר במפלגה האוסטרופשיסטית חזית המולדת. בשנת 1938 מונה לשר המסחר והתקשורת בקבינט האוסטרי האחרון של קורט שושניג לפני הסיפוח לגרמניה הנאצית (האנשלוס), וארגן את קונגרס תאגיד המסחר האוסטרי הראשון. ראב נודע גם באנטישמיות שלו כחבר בפרלמנט, במיוחד לאחר שכינה בעת ישיבה בפרלמנט ב-1931 את המנהיג הסוציאליסטי אוטו באואר "חזיר יהודי חצוף". ראב גורש לגמרי מחיי הפוליטיקה בתקופת האנשלוס, אך שלא כמנהיגים פוליטיים אחרים שנעלמו, נהרגו או נכלאו, הוא ניצל בעזרתו של המנהיג הנאצי המקומי של אוסטריה תחתית, שאותו הכיר באופן אישי. בשנים 1938-1945 לא התירו הנאצים לראב לעבוד בעסקו האישי, והוא הצטרף לתוכנית סלילת כביש. בתפקיד זה, הוא נתן מחסה זמני לאנשים רבים שנרדפו בידי הנאצים. אחד מהם היה לאופולד פיגל, מי שיהיה לימים קנצלר אוסטריה. לאחר תבוסת הנאצים ב-1945 היה ראב ממקימי מפלגת העם האוסטרית ומנהיגה בשנים 1951-1960, וכיהן כחבר בקבינט האוסטרי הראשון לאחר המלחמה. באותה שנה הוא מונה לתפקיד שר התעמולה בממשלתו של לאופולד פיגל. ב-1 באפריל הוא נבחר לקנצלר אוסטריה וקיבל את אישור הכוחות הסובייטים לניסוח הסכם המדינה האוסטרית (Staatsvertrag). ב-1955 חתמו כל בעלות הברית שכבשו את אוסטריה על ההסכם, שבזכותו חודשה למעשה עצמאותה של אוסטריה. ב-11 באפריל 1961 נפסקה כהונתו כקנצלר, אך הוא המשיך בחיים פוליטיים אקטיביים; התחרה במירוץ לנשיאות מטעם מפלגת העם, אך הפסיד לאדולף שרף. ראב נפטר בווינה ב-8 בינואר 1964 לאחר מחלה ארוכה. מדיה וקבצים בנושא יוליוס ראב בוויקישיתוף ביוגרפיה של יוליוס ראב (בגרמנית) ביוגרפיה נוספת של יוליוס ראב (בגרמנית) מידע סטטיסטי על יוליוס ראב (באנגלית) יוליוס ראב, באתר "Find a Grave" (באנגלית) יוליוס ראב, באתר Discogs (באנגלית)
גלריית דאליץ'

גלריית דאליץ' (באנגלית: Dulwich Picture Gallery) היא גלריה המציגה יצירות אמנות ומצויה בדאליץ' בלונדון שבאנגליה. הגלריה נפתחה בשנת 1817 והייתה הראשונה בעולם שנבנתה באופן ייעודי להצגת יצירות אמנות. תכנונה הארכיטקטוני השפיע על כל גלריות האמנות שנבנו לאחר מכן. בגלריה חדרים מרווחים המחוברים יחד, והתאורה שבחדרים מגיעה מפתחים בתקרה המאפשרים כניסת אור טבעי. הגלריה נוסדה בעקבות תרומה של סר פרנסיס בורג'ואה שהגיע ללונדון משווייץ שציווה לאחר מותו את אוסף האמנות שלו למכללת דאליץ' וכן סך של 2,000 ליש"ט לצורך הקמת גלריה שתציג את האוסף. האוסף התבסס על יצירות אמנות שאספו בורג'ואה ושותפו לעסקים, הצרפתי נואל דסנפאן שניהלו יחד בית ממכר יצירות אמנות בלונדון. בשנת 1790 התבקשו שני השותפים על ידי מלך פולין סטניסלב השני להקים "אוסף מלכותי" שהיה חסר בארמון מלכותו. בורג'ואה אסף יצירות אמנות עבור הכסף במשך חמש שנים, אולם בשנת 1795 חולקה פולין והפסיקה להתקיים כמדינה עצמאית. בורג'ואה ניסה למכור את האוסף למדינות אחרות ללא הצלחה. לאחר מות דסנפאן, בשנת 1807 פנה בורג'ואה למוזיאון הבריטי והציע לתרום את האוסף לאחר מותו. בורג'ואה נעלב מיחס האוצרים של המוזיאון והחליט לתרום את האוסף למכללת דאליץ' על מנת שיוקם מוזיאון חדש, בתכנונו של חברו, האדריכל סר ג'ון סואן. הגלריה נפתחה לציבור בשם "גלריית מכללת דאליץ'" (The Dulwich College Picture Gallery) בשנת 1817. בורג'ואה ודסנפאן וכן אשתו של דסנפאן נקברו במאוזולאום באחד מאגפי המוזיאון. המאוזולאום עצמו נפגע במהלך הבליץ במלחמת העולם השנייה. ארונות הקבורה נשברו וכל העצמות התפזרו על המדשאה שלפני המוזיאון. לכל אחד מהארונות הושבו העצמות אולם באותה עת לא היה דרך לבדוק אם העצמות אכן מתאימות זו לזו (וייתכן שחלה ערבוביה). בניין הגלריה שימש השראה לגלריות רבות שנבנו מאוחר יותר. התכנון הפשוט והתאורה הטבעית זכו להצלחה רבה. הגלריה הורחבה בשנת 1999 על פי תכנון של האדריכל ריק מאת'ר שבנה אגף כניסה חדש וכן מסדרונות המקשרים את המבנה למשרדי מכללת אלינס. מדיה וקבצים בנושא גלריית דאליץ' בוויקישיתוף אתר האינטרנט הרשמי של גלריית דאליץ' גלריית דאליץ', ברשת החברתית פייסבוק גלריית דאליץ', ברשת החברתית אקס (טוויטר) גלריית דאליץ', ברשת החברתית אינסטגרם גלריית דאליץ', סרטונים בערוץ היוטיוב
זכריה אלצ'אהרי

המונח "רז"א" מפנה לכאן. לערך העוסק ברז"א בן אדמו"ר המהר"ש מחב"ד, ראו שניאור זלמן אהרן שניאורסון. רבי זכריה אלצַ'אהִרִי (בערבית: زَكَرِيَّا اَلضَّاهِرِي), שנקרא גם הרז"א או יחיא בן סעיד, נולד בתימן בשנת 1519 בקירוב. על אף היותו תושב כוכבאן, מצפון-מערב לעיר הבירה צנעא, הייתה השפעתו גם על צנעא. כשהיה בן 20 עזב את עיר אבותיו ואת ארץ מולדתו ויצא לתור בעולם. מתימן פנה מזרחית להודו, פרס, עיראק וטורקיה. משם המשיך אל גולת הכותרת של המסע - ארץ ישראל. בארץ התעכב במיוחד בערים צפת וטבריה. בצפת הוא התרשם מסדרי הישיבה שבראשה עמד רבי יוסף קארו, בעל ה"שולחן ערוך", ומהנהגותיו. מארץ ישראל הוא הדרים למצרים. במהלך מסעותיו פגש דמויות חשובות נוספות בעולם היהדות, כגון הרב סעדיה בן יוסף, הרב משה קורדובירו והרב משה מטראני. בצפת של אותם ימים היו גם חכמים רבים שעסקו בתורת הקבלה. לאחר שהתבשם מתורת ארץ ישראל בנגלה ובנסתר, הוא חזר לתימן והיה ממנהיגי הקהילה של העיר הראשית צנעא. בשנים 1568–1573 התנהלה מלחמה בין התימנים לבין הטורקים, שבמהלכה הדפו התימנים את הטורקים מארצם. בתום המלחמה, תפסו התימנים את מנהיגיה היהודיים של העיר צנעא והשליכו אותם לבית הסוהר, באשמת סיוע לטורקים. שבע שנים ישבו המנהיגים בבית הסוהר ועמם רז"א. הוא ישב פעם נוספת בבית הסוהר מסיבות שאינן ברורות. את השנים בכלא ניצל הרב זכריה כדי להעלות על הכתב את מה ששמע וראה במסעותיו. דברים אלו סיפר בלשון המקאמה (שירה סיפורית מחורזת). במאקמות שכתב הוא כלל סיפורי עמים, משלי חיות, חידות לשוניות ותיאורי מסעות. בצד הדברים המשעשעים, כתב הרז"א גם דברי תוכחה, הגות ופילוסופיה. בספר המסעות שני גיבורים: אבנר בן חלק שדמותו מעוצבת כדמותו של הסופר, כלומר משורר מוכשר שזכה לשם ולתהילה כאומן המליצה והשירה. משורר זה בקי בכל רזי השפה העברית והערבית. הוא חכם בעל ידע רב בכל תחומי המדע והחכמה. נוסף לכך, הוא הרפתקן שאינו יודע מנוח, ובעל עורמה שמסייעת לו להיחלץ מכל צרה. נושא כליו של אבנר - מרדכי הצידני. להבנת רוב החוקרים חלק מהעלילות שחוו שני הגיבורים בספר המוסר הן תיאורים אוטוביוגרפיים. לספר המסעות נתן את השם ספר המוסר, ובהקדמה לספר הוא כתב: "ספר המוסר, כל הקורא בו ילמד מוסר, ואם הוא מבין בעזרת ה' לא יחסר, ואם אין לו בינה - ה' מעליו סר, ולכן צריך להתפלל ולהתחנן לה' יתברך שיתן לו בינה לדעת מוסר." ספר המוסר שחיבר רז"א הוא מהיצירות השיריות האחרונות שנכתבו בשפה העברית עד לעת החדשה, וניכר מתוכנו שהמחבר ינק משירת ספרד והתבשם מטעמיה של שירת צפת. נוסף לספר המוסר, חיבר רז"א ספר הלכות בנושא שחיטה ודיני טרפות, פירוש קבלי לתורה בשם צידה לדרך וכן שירים שונים כשהמפורסם בהם הוא "קריה יפהפייה" שנכתב בהשראת השיר "יפה נוף משוש תבל" של ר' יהודה הלוי. הוא נפטר בהיותו כבן שבעים שנה. עדינה טננבאום, "ספר המוסר לר"ז אל̇̇צאהרי: טכניקות ספרותיות ותוכן", תימא יג, תשע"ה, עמ' 33–41 כתבי זכריה אלצ'אהרי בפרויקט בן-יהודה יהודה עמיר, ‏ר' זכריה אלצאהרי בשבח ר' יוסף בן ישראל - לקשר בין שני גדולי השירה העברית בתימן במאות הט"ז-הי"ז, פעמים 59, אביב תשנ"ד, עמ' 84-79 מסעות ארץ ישראל של עולים יהודים מימי הביניים ועד ראשית ימי שיבת ציון עמ' 196–221 זכריה אלצ'אהרי, דף שער בספרייה הלאומית
When Dream and Day Unite

When Dream and Day Unite (כשחלום ויום מתאחדים) הוא אלבום הבכורה של להקת הפרוג מטאל, Dream Theater. האלבום יצא ב-6 במרץ 1989. באותו זמן חברו לדרים ת'יאטר: צ'ארלי דומיניצ'י (סולן), קווין מור (קלידן), ג'ון מיונג (באס), ג'ון פטרוצ'י (גיטרה) ומייק פורטנוי (תופים). רק פטרוצ'י ומיונג נשארו היום בלהקה. בשנת 2004, בחגיגות החמש עשרה לאלבום, הופיעה הלהקה בלוס אנג'לס, קליפורניה וניגנו את כולו. ב־12 במרץ 2002 שחררו One Way Records את האלבום בגרסה מחודשת בעזרת טכנולוגיית 32 ביט. רק 10,000 עותקים הוצאו - מסומנים בזהב מבריק - לרחבי העולם. מידע על האלבום When Dream and Day Unite באתר MusicBrainz האלבום When Dream and Day Unite באתר Discogs ביקורת על האלבום באתר השרת העיוור ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ענבר (יישוב)

עִנְבָּר הוא יישוב שיתופי בגליל, סמוך לכרמיאל, שייך למועצה אזורית מרום הגליל. ענבר הוא היישוב השיתופי השני הקטן ביותר בישראל אחרי עיר אובות, ובו כעשרים תושבים בלבד. באזור בו עומד היישוב שכן בתקופת המקרא כפר חנניה - יישוב יהודי שהתקיים ברציפות מימי בית ראשון ועד המאה ה-16 לספירה. היישוב המקראי היה ממוקם על גדות נחל צלמון, והיה ידוע בזכות כדי החרס שייצר שנחשבו לאיכותיים. רבי חלפתא, תנא מהדור השלישי לתנאים חי באזור וקבור במקום. במאה ה-16 ננטש היישוב ותושביו עקרו לפקיעין שם התקיים יישוב יהודי גדול יותר. בסוף שנות ה-70, במסגרת תוכנית המצפים, הוקם במקום מחנה התיישבות זמני למקימי מושבים. שרידי המבנים ששמשו את המחנה שופצו על ידי חברי היישוב כשאלה עלו להתיישב בו ביום העצמאות, מאי 1994. כל חברי היישוב מתקיימים מענף התיירות, ועובדים בבית ההארחה שמפעיל היישוב. היישוב מארח בעיקר קבוצות ומפעיל סדנאות שונות בנושאי בריאות ומודעות. מדיה וקבצים בנושא ענבר בוויקישיתוף אתר האינטרנט הרשמי של ענבר איל שפירא‏, הפתעות גליליות בקיבוץ הכי קטן בעולם, באתר וואלה, 13 בנובמבר 2015 אתר הישוב
קורן

האם התכוונתם ל... קורן (גופן) – גופן עברי שעיצב אליהו קורן הוצאת קורן ירושלים – הוצאת ספרים מיסודו של אליהו קורן, הנודעת במהדורת התנ"ך שלה תנ"ך קורן – תנ"ך בהוצאתה של "הוצאת קורן ירושלים" קורן - מקור קרינה קורן איזוטרופי – מקור קרינה נקודתי תאורטי הקורן באופן אחיד בעצמה קבועה לכל כוון קורן (להקה) – להקת נו-מטאל אמריקאית Korn (אלבום) – אלבום של להקת קורן קורן (מסע בין כוכבים) – דמות בסדרת מסע בין כוכבים קורן - בית הספר לקולנוע יהודי אישים: אבי קורן – פזמונאי ומתרגם ישראלי איה קורן – שחקנית ישראלית אליהו קורן (קלע) – קלע למטרה אליהו קורן (טיפוגרף) – טיפוגרף ישראלי אריק קורן – צייר ואמן ישראלי גידי קורן – רופא ומלחין גרי קורן – דיפלומט ישראלי דוד קורן (פוליטיקאי) – חבר הכנסת, ראש המועצה האזורית סולם צור ונשיא המכללה האקדמית גליל מערבי דוד קורן (ספורטאי) – ספורטאי ישראלי, מנכ"ל עמותת ער"ן דוד קורן (חוקר) – מנכ"ל מכון ירושלים למחקרי מדיניות, ד"ר ללימודי המזרח התיכון ומרצה באוניברסיטת בר-אילן דני קורן – חוקר מדע המדינה שכיהן למשך תקופה קצרה כחבר הכנסת מטעם מפלגת העבודה בכנסת ה-16 ויקטוריה קורן מיטשל – סופרת, מנחה ושחקנית פוקר בריטית זיו קורן – צלם עיתונות ישראלי זלמן מנחם קורן – חוקר תורני חנה קורן – גרפולוגית ישראלית יהודה קורן – קצין צה"ל וטייס קרב ישראלי, אלוף הפלות יצחק קורן – איש ציבור ישראלי שכיהן כחבר הכנסת מטעם מפא"י והמערך, סגן שר האוצר נורית בנאי קורן – שחקנית ומדבבת ישראלית נורית קורן – חברת הכנסת מטעם הליכוד פטר מורץ' קורן – פוליטיקאי נורווגי שכיהן כשר משפטים והמשטרה בנורווגיה קאטג'ה קורן – גולש סקי אלפיני בעל מדליית ארד מאולימפיאדת לילהאמר (1994) רוברט קורן – שחקן כדורגל סלובני המשחק כקשר בווסט ברומיץ' שבפרמייר ליג שלום קורן – קצין חימוש ראשי שלמה קורן – פסל וצייר ישראלי-הולנדי שמעון קורן – קצין בכיר במשטרת ישראל אישים ששמם הפרטי הוא קורן קרן הקוראן תירס
כרכן הקרינים

כרכן הקרינים (שם מדעי: Elaphe sauromates) הוא מין במשפחת הזעמניים, הוא הנחש הגדול באירופה ועב-הגוף ביותר בישראל. גופו של כרכן הקרינים שרירי ועבה, ואורכו עד 2.2 מטרים. על קשקשי גופו מצויים קרינים חדים והם המקור לשמו. צבעו שחור ומרושת בצהוב או אפור. כל קשקש מוקף הילה צהובה. הגחון צהוב, צבע הצעיר אפור. כרכן הקרינים מטפס על עצים ושיחים ולעיתים גם נע על פני הקרקע. מזונו העיקרי הוא מכרסמים, ציפורים, ביצים וזוחלים. הוא לוכד את טרפו על ידי נשיכת הטרף ולפיתתו בכריכת גופו מסביבו ולכן קרוי כרכן. לאחר המתת הטרף, הוא בולע אותו בשלמותו. הנקבה מטילה ביצים בחודשי הקיץ, 5–15 ביצים לתטולה. הצאצאים בוקעים לאחר חודשיים באורך של כ-20 ס"מ. הוא נתגלה בשנת 1971 בהר החרמון. זהו נחש איטי שאינו חושש מהאדם ואינו נס מפניו, ולכן קל ללכדו. הוא אינו ארסי ולא נושך אם נוטלים אותו בזהירות. תפוצתו בדרום אירופה, דרום-מערב אסיה ובגולן. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 204-205 מדיה וקבצים בנושא כרכן הקרינים בוויקישיתוף כרכן הקרינים, באתר ITIS (באנגלית) כרכן הקרינים, באתר NCBI (באנגלית) כרכן הקרינים, באתר Animal Diversity Web (באנגלית) כרכן הקרינים, בבסיס הנתונים ARKive (באנגלית) כרכן הקרינים, באתר האנציקלופדיה של החיים (באנגלית) כרכן הקרינים, באתר GBIF (באנגלית) כרכן קרינים באתר עמותת מן השדה האם ריקוד החיזור המכושף של הכרכן אמיתי?, באתר אנציקלופדיה אאוריקה כרכן הקרינים באתר הרשימה האדומה של IUCN Reptile Academy, כרכן הקרינים-הפצה ואקולוגיה של בית הגידול של Elaphe sauromates: סקירה מקיפה, באתר מוקד לוכדי נחשים, ‏2023-12-17
Images and Words

Images and Words (תרגום לעברית: "תמונות ומילים"), שהופק בשנת 1992 ויצא לאור בידי חברת התקליטים ATCO Records, הוא האלבום השני של להקת הפרוג מטאל Dream Theater. בתקופה הארוכה למדי שעברה מאז צאת האלבום הראשון של הלהקה, When Dream and Day Unite, בילו חברי הלהקה בבדיקת מועמדים חדשים לתפקיד הסולן לאחר שפיטרו את צ'ארלי דומינצ'י. מועמדים רבים, כמו ג'ון ארץ', סטיב סטון וג'ון הנדריקס, נבחנו בידי הלהקה אך לא התאימו. הלהקה כבר עמדה להתייאש ולפנות לכיוון אינסטרומנטלי, עד שהגיע אליהם ג'יימס לאברי ועבר 200 מועמדים אחרים. באלבום הזה משנה הלהקה נימה קמעה, הטון שלה הופך ליותר בוגר ואפל, ומתעצב לאט לאט לדיסקים היותר חדשים שלהם. מן השיר החמישי באלבום, Metropolis Pt. 1 - The Miracle and the Sleeper, ממשיך האלבום החמישי של הלהקה Metropolis Pt. 2: Scenes from a Memory. שלושה וידאו קליפים הולקטו מן האלבום: Take the Time, Pull Me Under ו־Another Day. הלהקה ציפתה ש־Another Day, השיר היותר 'קל' מבין השלושה, יזכה להיות פופולרי בערוץ. אבל להפתעת הלהקה, Pull Me Under הפך ללהיט ב־MTV. למעשה, עד עכשיו Another Day לא שודר אף לא פעם אחת בערוץ. אתר האינטרנט הרשמי של Images and Words מידע על האלבום Images and Words באתר MusicBrainz מידע על האלבום Images and Words באתר AllMusic האלבום Images and Words באתר Discogs האלבום Images and Words באתר ספוטיפיי האלבום Images and Words באתר Last.fm ביקורת על האלבום באתר השרת העיוור